(Návrh)

**ZÁKON**

z ............... 2019,

**ktorým sa mení a dopĺňa zákon č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení zákona č. 547/2011 Z. z., zákona č. 352/2013 Z. z., zákona   
č. 72/2015 Z. z., zákona č. 429/2015 Z. z., zákona č. 91/2016 Z. z., zákona č. 243/2017 Z. z., zákona č. 290/2017 Z. z. a zákona č. 177/2018 Z. z. sa mení a dopĺňa takto:

1. V § 2 ods. 3 písmeno c) znie:

„c) aktivity súvisiace s prevenciou drogovej závislosti a liečbou drogovo závislých osôb.“.

1. V § 2 ods. 3 sa vypúšťajú písmená d) až g).
2. V § 3 ods. 1 sa vypúšťajú slová „najmenej po dobu troch rokov“.
3. V § 3 ods. 2 sa slová „70 %“ nahrádzajú slovami „80 %“ a slová „30 %“ sa nahrádzajú slovami „20 %“.
4. V § 3 ods. 5 sa vypúšťa písmeno d).

Doterajšie písmená e) a f) sa označujú ako písmená d) a e).

1. V § 3 ods. 5 písm. e) sa slová „písmena e)“ nahrádzajú slovami „písmena b)“.
2. V § 3 ods. 8 sa za slovo „vyhodnocuje“ vkladajú slová „na základe odborných posudkov“.
3. § 3 sa dopĺňa odsekom 10, ktorý znie:

„(10) Odborný posudok podľa odseku 8 vypracuje právnická osoba, ktorú vyberie ministerstvo.7aaa) Odborným posudkom sa na účely tohto zákona rozumie písomná správa, na vypracovaní ktorej sa podieľajú minimálne dvaja nezávislí externí zahraniční hodnotitelia, ktorí sú odborníkmi v danej oblasti výskumu a vývoja   
v zdravotníctve. Obsahom odborného posudku je aj bodové hodnotenie.“.

Poznámka pod čiarou k odkazu 7aaa znie:

„7aaa) Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.“.

1. V § 4 sa vypúšťa odsek 8.

Poznámka pod čiarou k odkazu 7b sa vypúšťa.

Doterajšie odseky 9 až 12 sa označujú ako odseky 8 až 11.

1. V § 5 ods. 3 sa vypúšťajú slová „a 8“.
2. Poznámka pod čiarou k odkazu 12 znie:

„12) Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.“.

1. V § 5 ods. 8 písm. c) sa slová „§ 4 ods. 9“ nahrádzajú slovami „§ 4 ods. 8“.
2. V § 5 sa odsek 8 dopĺňa písmenom h), ktoré znie:

„h) počet pridelených bodov k jednotlivým projektom od každého hodnotiteľa   
k posudzovaným žiadostiam podľa § 3 ods. 8 a obchodné meno alebo názov a sídlo právnickej osoby, ktorá vypracovala odborný posudok podľa § 3 ods. 10.“.

1. Za § 6d sa vkladá § 6e, ktorý vrátane nadpisu znie:

„§ 6e

**Prechodné ustanovenie k úpravám účinným od 1. januára 2020**

V konaní začatom pred 1. januárom 2020, ktoré nebolo právoplatne skončené,   
sa postupuje podľa predpisov účinných do 31. decembra 2019.“.

**Čl. II**

Tento zákon nadobúda účinnosť 1. januára 2020.